Genees - Pieter J. Visser
Om vir mense te sê: "God aanvaar jou soos jy is" en dit te doen deur die siekte, die andersheid wat hulle van die samelewing afgesny het, weg te vat.
Ek het nogal gewonder wat die effek hiervan op geloofsgenesings vandag is?
Om mense (siekes, afgesonderdes) in 'n saal vol mense voorentoe te roep, hulle half te forseer om voor 'n saal mense te "kom bieg", mense forseer om hulle "onreinheid' te erken. Nou ek weet eerlik nie hoe die mense in die eerste eeu gevoel het oor mense wat eweskielik status terug gekry het nie, maar ek dink nie dat iemand wat vandag voor 'n saal mense erken dat hy HIV het sonder 'n klad op sy naam die saal gaan uitstap nie.
Kan geloofsgenesings vandag dalk die teenoorgestelde uitwerking hê as waarmee Jesus dit bedoel het? Dat mense juis gemarginaliseer kan word deur "genees" te word. Ook dink ek dat God se plan verder net as die tydelike strek: hoekom moet mense gesond word van een siekte om net weer dood te gaan van 'n ander een?
Dalk is dit oor dood nie die einde is nie?
Dalk is dit dat ons kan besef dat Jesus eerder 'n siek samelewing kom aanspreek het?
'n Samelewing waar mense neerkyk op ander, oor hulle anders is, oor hulle nie in die groep se boksie pas nie?
In Markus lees ons van Jesus as terapeut, Jesus wat oor grense gegaan het om vir mense te wys dis okay, daar is groter goed as siekte, daar is groter goed as eer. Jesus kom wys wat dit is om sy Koninkryk te leef, wat genade is, Jesus kom skryf 'n nuwe toekoms verhaal - 'n verhaal van hoop.